Here is a page extracted from Wikipedia that may contain CSS, HTML, and a lot of unformatted text.

Title: الصناعه فى مصر
Content: شهدت مصر نهضه صناعيه فى القرن التسعتاشر على ليد محمد على اللى شهد عصره ارساء قاعده صناعيه كبرى, شملت صناعه المنسوجات و صناعه السكر و عصر الزيوت و مضارب الرز و ازدهرت الصناعات الحربيه و اتعملت ترسانه لصناعات السفن و مصانع لتحضير المواد الكيماويه.

و مع بدايات القرن 21 ابتدت مصر مرحله من مراحل النهوض بالصناعه المصريه, و رفع القدره التنافسيه للمنتج المصرى و تحديث الصناعه المصريه فى اطار برنامج متكامل بيساهم فى رفع الصادرات للانضمام بفاعليه فى الاقتصاد العالمى, بالاضافه لتوفير البيئه الملائمه للنشاط الصناعى و التجارى لتشجيع القطاع الخاص.

بيمثل قطاع الصناعه مرتبه متقدمه من الأهميه بالنسبه للاقتصاد القومى المصرى, و هو فى مقدمه القطاعات الاقتصاديه بمساهمته فى الناتج المحلى الاجمالى (حوالى 20%), بالاضافه لعلاقته القويه مع القطاعات الانتاجيه و الخدميه و دوره فى تنميه التجاره الخارجيه وت حسين ميزان المدفوعات.

و بلغت مساهمه القطاع الصناعى فى الانتاج المحلى الاجمالى حوالى 50 مليار دولار, ساهم القطاع الخاص بنسبه 81.3% و القطاع العام بنسبه 18.7%.

أهم الصناعات فى مصر 

 صناعه المنسوجات: تعتبر المنسوجات بكل أنواعها من الصناعات المهمه فى مصر من عصر الفراعنه لحد عصر جمال عبد الناصر و اللى ساهم فى اعاده تأهيل و افتتاح مصانع جديده للـنسيج, بالاعتماد على تطور زراعه القطن.
 صناعه الخياميه: هى صناعه الأقمشه الملونه اللى بتستعمل فى تزيين الأفراح.
 صناعه الجلود: موجوده فى مصر و بتصدرها لدول العالم.
 الأثاث المنزلي: تعتبر من أقدم الصناعات المحليه, و اللى بتتواجد أغلبها فى محافظه دمياط
 صناعه النحاسيات: فى شارع النحاسين و حى الجماليه, و اللى بقت من الأنتيكات المنزليه.
 صناعه الفخار: و بتتمركز مصانع الفخار فى صعيد مصر
 صناعه الاسمنت: بتنتج مصر سنويا 35 مليون طن من الاسمنت لأغراض البنا و بتصدر 6 مليون طن للبلاد العربيه, و أمريكا الجنوبيه, و الدول الأوروبيه, والولايات المتحده

و من الصناعات كمان: صناعه الحديد و الصلب و صناعه الكيماويات, و الأسمده.

مصادر 

مصر